LidanRubinov/Halacha-QA huggingface dataset:
שאלה: בתפילת הדרך: 10139 בתפילת הדרך (אורות ההלכה עמוד 219 הלכה ז), כתוב שאם בדעתו לחזור למחרת, אין ההליכה והחזרה מצטרפות, ויאמר תפילת הדרך בלי הזכרת שם ה. מתי מתפללים, רק שבהלוך יש לפחות 72 דקות או בכל מקרה? אם בכל מקרה, מתי לא אומרים שם מלכות, רק שזה פחות מ 72 דקות או גם שזה יותר? ובחזרה למחרת, האם מברכים תמיד או רק אם יש 72 דקות בזמן החזרה עצמה? וכתוב שאם באותו יום הנסיעות שלו זה כמה פעמים 72 דקות, מברך רק בפעם הראשונה עם שם מלכות. האם זה אומר שכל 72 דקות מברכים שוב ושוב. למשל אם יש לי נסיעה של 150 דקות אני מברך פעמיים? רק אם זה דרך כמה מקומות? אם זה 10 נסיעות של 40 דקות, אז איך מצרפין נסיעות שונות לספירות שונות באותו היום?
תשובה: עיין בקישור להלן ובפרקים שאחריו
שאלה: בהלכות ביקור חולים: 10162 בספר אורות ההלכה, בהלכות ביקור חולים כתוב בהלכה ט (עמוד 245): "עיקר המצווה לברר מה צריך החולה שיעשו לו, ושימצא נחת רוח עם חבריו. וגם שיתן דעתו עליו ויבקש עליו רחמים מאת ה יתברך". מה המשמעות שיתן דעתו עליו?
תשובה: הכוונה שיזכור את החולה לדאוג לו, לחשוב עליו, למצוא דרכים לעזור לו ולהתפלל עליו.
שאלה: אלוהי נשמה: 10169 בספר הרמבם, הלכות תפילה וברכת כהנים, פרק ז, הלכה ג, האם ברכת "אלוהי נשמה שנתת בי טהורה" אומרים על המיטה לפני נטילת ידיים עם הברכה ואשר יצר כפי שהרמבם מציין שנדרש לברך זאת על המיטה? כמו כן, בפסוק ט (צילמתי בפלאפון 30 09) הרמבם אומר שנהוג בחלק מהמקומות לומר את כל התפילות בזו אחר זו אבל זו טעות.
תשובה: לא פוסקים הלכה דווקא לפי הרמב"ם. עיין הלכות השכמת הבקר
שאלה: קריאת התורה בשבת: בספר אורות ההלכה, עמוד 270, קריאת התורה בשבת, הלכה ח (צולם ב 27 10 15), א. כתוב שצריך לפתוח את ספר התורה כדי שכולם יראו את כתב הספר תורה. וכתוב "וכן ראוי לנהוג בהחזרת הספר". יחד עם זאת, בבית הכנסת שלנו פותחים את הספר שכולם יגידו "וזאת התורה אשר שם משה וכו " רק בהוצאת הספר ולא בהחזרתו.האם לא הבנתי נכון את ההלכה? ב. כמו כן כתוב, שמרימים את הספר ואומרים "וזאת התורה אשר שם משה.", "וטוב שיסתכל האדם בתיבה שאות ראשונה שלה כמו אות ראשונה של שבשמו". מה הכוונה? לרוץ במילים עד שמגיעים למילה שהאות הראשונה שלה היא האות של השם שלי? ואם אין אחת כזאת שמוצאים בזמן המהיר שמסובבים את הספר?
תשובה: א. יש מנהגים שונים בעניין ההגבהה של ספר התורה. ב. זו המלצה - אם לא הצלחת לא קרה כלום.
שאלה: גלח: יש לי זקן ושיער קצר, האם מותר לי לעשות גלח ממש קצר (סוג של קרחת)?
תשובה: אפשר לגלח את כל השערות מלבד המקומות בהם יש להשאיר פאות בצדי הראש (סמוך לאוזן) שם צריך להשאיר שער ממשי באורך של חצי ס"מ. עיין בקישור
שאלה: חלב תנובה לא מהדרין: ראיתי את מאמרו המצוין של הרב מרכי וולנוב בעניין זה, ובו כתב שהחשש היחידי הוא משום חליבה בשבת שאלתי היא, מדוע אין לחשוש מבדיקות או זריקות חודרניות כמו הטיפול להוצאת גזים מהקיבה וכד שנעשים על ידי החדרת מחט לחלל
תשובה: בארץ בכל ניתוח נמצא משגיח כדי לבדוק שהפרה לא נטרפה על ידי הפעולה הרפואית שנעשתה בה.
שאלה: האם להדר ולא לאכול בשר כלל?: לאחרונה נחשפתי לעדויות של שוחטים המעידים שתנאי השחיטה הם בלתי נסבלים, מאות אלפי שחיטות ביום, באחת מהכשרויות ראיתי שהם מהדרים בכך שעוף נשחט רק כל 5 שניות ולא פחות. איך אפשר לאכול עוף ובשר כשרים בצורה הזאת? אחד השוחטים אומר ששלוש מיליון עופות הוא שחט ומעולם לא פסלו לו סדרה של עופות בגלל בדיקה מדגמית. 1. האם מתירים לנו את העופות רק כדי שלא נחטא בחטא חמור יותר אבל למעשה יש חשש שאנו אוכלים נבילות?? 2. מדוע צער בעלי החיים בזמן השחיטה, ההתנהלות באדום אדום או דאבח אינם פוסלים לגמרי את השחיטה? אני כבר שבוע לא אוכל עוף ובשר רק מהחשש שאולי אוכל נבילה וטריפה. אני לא רוצה להוציא לעז על כל הכשרויות אבל אני דואג. האם יש כשרות שבה השחיטה איטית יותר 4. מדוע לא ראיתי שהמלצתם על שחיטת ליובביץ?
תשובה: 1. לסקירה רחבה על הנושא עיין כאן 2. לצער בעלי חיים אין גדר ברור. ומי קבע אומר ש"שוקר" הוא יותר גרוע מ"שוט" או בעיטה או צעקה חזקה באוזן? וגם לא כתוב שהוא פוסל את בעל החיים לאכילה. בכל הגלות הארוכה והמרה יהודים לא גידלו בהמות אלא קנו מגוים שגידלו ואף אחד אף פעם לא שאל שום שאלה על דרך הגידול של בעלי החיים. כיום, למשל, אפשר להגדיר את כל צורת הגידול של עופות לביצים כצער בעלי חיים (2-3 תרנגולות דחוסות בתוך כלוב, ושמדליקים ומכבים להם את האור כאילו שזה יום ולילה כדי שיטילו כמה שיותר ביצים כמה שיותר מהר, ולבסוף אחרי שהן לא מטילות מספק ביצים ושכבר לא כדאי להחזיק אותן אז הם הורגים אותן) אז לפי דברי כבודו גם לא תאכל ביצים. אני לא רוצה שתבין אותי לא נכון. אני בהחלט מסכים אתך שהמצב צריך להשתנות. ואנו פועלים בכיוון הזה. וגם משרד החקלאות פועלת בכיוון הזה. אבל כמו כמעט תמיד: ושינוי יבוא מדרישה מהשטח ולא מלמעלה. ובאמת יש לי צער גדול אל כך שאין אף עמותה דתית שעוסקת בענין צער בעלי חיים, שהרי בגלל האיסור החמור שיש בצער בעלי חיים זה וודאי צריך להיות קרוב לליבינו יותר מאשר מאנשים אחרים. 3. אי מקווה שלא התחלתי לאכול דגים במקום בשר כי יש שם בעיות מאד קשות של טפילים. עיין 4. יש הרבה שחיטות של חב"ד, על מה מדובר בדיוק?
שאלה: נר ראשון: 10199 קראתי שמי שמדליק את הנר חנוכה הראשון בבית הכנסת בין מנחה לערבית, צריך לחזור לברך בביתו, אך אינו צריך לברך שוב ברכת שעשה ניסים וברכת שהחיינו (אלא אם כן צריך להוציא את אנשי ביתו ואז צריך לברך שוב ברכת שעשה ניסים וברכת שהחיינו, אז החידוד הזה רלוונטי יותר לאדם רווק). השאלה: האם אדם רווק ששמע ברכת שעשה ניסים וברכת שהחיינו בבית הכנסת גם פטור מברכת שעשה ניסים ומברכת שהחיינו בהדלקת נרות בביתו, או שעליו להגיד ברכת שעשה ניסים וברכת שהחיינו למרות שכבר שמע אותה בבית הכנסת מפי המברך?
תשובה: אין הבדל בין רווק לנשוי. אם הוא רווק המצוי בבית לבד ושמע את הברכות בבית הכנסת אינו מברך שוב ברכת שהחיינו. ורק אם הוא מוציא אחר שלא שמע ברכה זאת, מברך.
שאלה: הרכבת עצים: בחצר ביתי יש עץ תפוז סיני בן כ20 שנה, העץ נקרנה ממשתלה והוא כנראה הרכבה של תפוז סיני על חושחש כמו רוב עצי ההדר. לפני כשנתיים - שלוש, מצד הגזע ממש נמוך כמעט מהשורש יצא עוד גזע והוא מביא פירות חושחש. האם אפשר להרכיב את החושחש לפרי הדר אחר או אפילו לכמה (רב בוסתן). אם לא אז האם אפשר להוריד את כל העץ כולל התפוז הסיני ולהרכיב עליו משהו אחר? אשמח לנימוק ואם אפשר דרך התקשרות נוספת (מייל) כדי להמשיך בשאלתי. וערב טוב!
תשובה: שלו וברכת ד אין להרכיב על הענף שיצא זו פעולת הרכבה חדשה. כמו כן אין להרכיב על הכנה שהיא חושחש רק תפוז ולא מספר מינים. אפשר לפנות למכון התורה והארץ )086847325) בדבר עוד פרטים. בברכת התורה הארץ יהודה הלוי עמיחי מכון התורה והארץ
שאלה: אני לא מצליח: בזמן האחרון הרבה דברים לא הולכים: כבר מעל לשנה אני לא מצליח למצוא חברים או חברה, נכשלתי בשני מבחני נהיגה, דברים קורים בניגוד למצופה ולרצוי, והדבר מכניס אותי לדיכאון רב כשאני רואה שכולם סביבי ממשיכים בחיים שלהם ומצליחים בדברים, ואני נתקע מאחור ואף חוזר אחורה. בעבר שהייתי ילד יותר קטן עשיתי חטא שגרמתי לזוגיות שהייתה לאבא שלי להתפרק, ולפני שנה שוב פעם שגם זה נגרם ברוב בגללי, והוא אומר שהוא לא מוכן לסלוח לי על זה. אני רוצה לשאול אותך על המזל שקורה לי בחיים-אני מרגיש שהכל הולך הפוך, נגד ממה שהייתי רוצה, ואני מרגיש שכל מה שקורה לי שגורם לויכוחים גדולים ביני לבין אבא שלי, ושהמזל הטוב שלי פשוט נעלם עד כדי שלעיתים אני מאבד ולא רואה תקווה. יש משהו שניתן לעשות כדי לשנות את המצב? והאם מה שגרמתי לזוגיות של אבא שלי יכול להיות גורם שבגללו אני לא מוצא חברה ואהבה גם? ב
תשובה: יכול להיות שהקשיים שלך עם אבא שלך יוצרים אצלך עצבות ומתח רגשי ומשום כך אתה מתקשה להסתדר בחברה ולהתרכז בלימודים. חשוב מאוד לפתור את המתח שלך עם אביך. אפשר שצריך אדם מבוגר שיתערב בדברים ויעזור לך ולאביך להגיע לפיוס. אתה יכול לפנות אל יועצת בית הספר שלך, או אל מחנך או מחנכת. אתה יכול לפנות לאחד הדודים או הדודות במשפחה שלך שידבר עם אביך וינסה לקרב ביניכם. אני מברך אתכם שד  יהיה בעזרכם ויסייע לכם להגיע ל בית.
שאלה: כשרות, בשר וחלב: במוצאי השבת אכלתי ארוחת ערב חלבית, וכ20 דקות לאחר האוכל, בטעות, נכנסו מספר נוצות מהכרית לפה, ובלי כוונה בלעתי כמה מהן. הם זה אסור? מה עלי לעשות?
תשובה: נראה לי שגם אם לא אכלת חלב קודם לכן, יש איסור בבליעת נוצות. אין שום וודאות שהנוצות בתוך הכר הן מעוף שעבר שחיטה כשרה. לכן צריך להימנע מבליעת נוצה בין אם אתה חלבי ובין אם לא. אמנם מדובר במעשה שנעשה בלי כוונה - עם זאת מכיוון שיש לך שליטה על הבליעה, ראוי שתתחרט ותקבל על עצמך להיות זהיר יותר שלא יקרה לך שוב דבר כזה.
שאלה: זיווג: בוקר טוב ו אני בקשר עם בחורה הרבה זמן ולאחרונה היא הלכה לרב אחד לשאול אותו אם אני והיא זיווג, אותו רב אמר לה שלא. רציתי לשאול האם באמת אפשר להגיד ככה לבין אדם מי הזיווג שלו? אני יודע שעל ידי תפילות אפשר לשנות סדרי בראשית אז מן הסתם הצלחה בין בני זוג תהיה מתפילה. אותו רב ללא רוח הקודש או משהו, פותח לפי מזלות ושמות לא יודע איך זה פועל. מאז הכל קרס עליי. אשמח לתשובה
תשובה: אני אישית סבור כמוך - שהצלחת זיווג תלויה בבני הזוג ולא בהחלטה של מישהו אחר אם הזיווג יצליח או לא. עם זאת - אין לי בסיס מוחלט לבטל דברים שאמר רב אחר מתוך כלים שהוא מאמין בהם. במקרה שלך נראה לי שהטענה היותר חזקה צריכה להיות כלפי הבחורה שפנתה אל הרב בלי לשאול אותך. ואם היא כן שאלה אותך - מדוע הסכמת? אם אתה מעוניין להציל את הקשר, תפנה אתה אל רבנים אחרים, אולי מישהו מהם כן יברך על הקשר ותוכל להיאחז בכך כדי להשיב אותה אליך.
שאלה: תפילין וטלית: שמתי לב למשפט הבא: "מניחים כיס של תפילין יחד עם הטלית, צריכים ליזהר שלא יניחו התפילין למעלה, כדי שלא יפגעו בהם תחלה". מה הכוונה?. אני קודם מוציא את התפילין מהתיק שלהם ומניח על השולחן לאחר מכן אני מתעטף בציצית ואז מניח את התפילין. זה לא ר? כמו כן האם הם התכוונו גם לאופן החזרת התפילין והטלית לתיק? אני מכניס את הטלית (שהיא בתוך תיק) לתוך הכיסוי השקוף ומעל הטלית אני מניח את התפילין זה לא ר?
תשובה: אני קודם מוציא את התפילין מהתיק שלהם ומניח על השולחן לאחר מכן אני מתעטף בציצית ואז מניח את התפילין. זה לא ר? הדרך שלך היא לא ר. צריך שהטלית תהיה למעלה כדי שתפגוש קודם אותה. כדי להגיע למצב כזה צריך להכניס קודם את התפילין ולהניח את הטלית למעלה. אפשר גם להניח אותם זה לצד זה כך שתוכל להוציא קודם את הטלית.
שאלה: שבת חתן בר מצווה: תאריך הלידה העברי של בני הינו ג באדר א, השנה הבאה עלינו לטובה שנת תשע"ו זה יוצא יום שישי, ימלאו לו י"ג שנים, שאלתי היא: באיזה תאריך העליה לתורה צריך להיות? באיזה תאריך שבת החתן? פ.
תשובה: תאריך העליה לתורה הוא תאריך שמחת בר המצווה. השבת הסמוכה לאחר גיל 13 - אצלכם זוהי שבת  תרומה  בתאריך: ד  אדר א. המושג  שבת חתן  שייך למי שנושא אישה - לכך יש עוד זמן.
שאלה: כשרות: קערת מיקסר מג מיקס מפלסטיק קשיח. נשברה. האם אפשר לקנות מיד שניה? עלות כ 25 ממחיר חדש.
תשובה: אם השימוש לעולם בחומרים צוננים ולא מגיע לחום שהיד סולדת בו - אז אפשר. צריך להביא בחשבון גם חימום כתוצאה מתנועת הסכינים בתוך הקערה.
שאלה: רשימת רבנים מוסמכים לערוך חופה: אנחנו עומדים לקראת חתונה בע"ה. ברבנות ביישוב שלי נאמר לי כי יש רשימה ברבנות הראשית של רבנים המוסמכים לערוך חופה. הרב שארוסי רוצה (רב היישוב שלו שכבר חיתן זוגות בעבר) לא מופיע ברשימה זו. מה המשמעות אם אינו מופיע? ומה יש לעשות?
תשובה: תבדקו זאת עם הרב עצמו. הוא בוודאי ידע את התשובה לשאלה שלכם. הוא גם ידע מה הפתרון לכך. מזל טוב!
שאלה: נאמנות על ברירה: בני נמצא בגן ילדים בי-ם לילדים עם ליקויי ראיה. בגן ילדים רבים מבתים דתיים. לא מזמן נפתח מטבח בגן. כל המוצרים מהכשרים טובים אין בשר וירוקים. אלא שהעובדת מטבח אינה דתייה והיא זו שאמורה, ע"פ הוראות ההנהלה לברור את הקטיניות. ע"פ מה שהבנתי היא אינה נאמנת על כך. האם זה נכון. האם יש איזה חוק האוכף את העניין? איך מומלץ לנהוג?
תשובה: זו שאלה מסובכת כי לכאורה אם זה מוסד השייך למשרד החינוך אז יש הוראות כשרות ברורות. בגלל שאיני יודע את כל הפרטים אז ראוי ונכון לדבר עם הרבנות הראשית 025313131 או עם הרבנות באותו מקום פתרון אחר היא- אחד ההורים יברור את הקטניות שיביאו אותן למטבח של המוסד ושם ישמרו אותם בקירור עד השימוש.
שאלה: נענע לא   גוש קטיף  : קנינו נענע שלא גדלה תחת פיקוח הלכתי. האם בדיעבד יש אפשרות להשתמש בה לאחר השרייה וניקוי?
תשובה: אם רוצים לאכול את העלים (למשל בסלט המכונה "טבולה")- אז רק אחרי בדיקת בעין מול מקור אור, וכמובן לאדם הבקי בבדיקה. אם רוצים רק את הטעם שלו, למשל לשים בתה- אז ראוי ונכון לסנן את המשקה או להסתכל היטב במשקה וכמובן גם זה בתנאי שהבודק הוא אדם הבקי בבדיקה.
שאלה: קבלה: לפני יותר מחצי שנה ביקשתי קבלה באיזה אתר והשנה הלכתי להתרת נדרים בכיפור. האם זה נחשב שהקבלה הופרה? כי לא ידעתי שקבלה נחשבת לנדר ולא ידעתי שבאותו רגע שביקשתי באיזה אתר קבלה נדרתי. עכשיו לאחרונה גיליתי את זה. אם הייתי יודעת לא הייתי מקבלת על עצמי סתם דבר שחזק הרבה יותר ממני.
תשובה: חייבים להיזהר מנדרים. יש ערך לקבלה גם אם מקבלים אותה בלי נדר. החשיבות של הקבלה - שעומדים בה ולא מבטלים אותה. לכן אם את ממשיכה בקבלה הזאת יש לה את כל הערך שלה. גם אם עשית התרת נדרים. תמשיכי לקבל קבלות רק בלי נדר! אם תדעי שאת עומדת בקבלות שלך גם בלי נדר זה יחזק אותך עוד יותר - הרי זה מוכיח על השתדלות עוד יותר גדולה - לעמוד בקבלה גם כשהיא בלי נדר.
שאלה: נכנסתי להדרכה - איך לבנות פעולות מוצלחות?: נכנסתי להדרכה לפני כחודש ואני מדריכה של כיתות ח. קצת מסבך אותי הנושא של הפעולות,אני לא יודעת איזה נושאים של פעולות לעשות להן ובכלל איך בונים פעולה. אני מעבירה להן פעולות והן יוצאות ממש קצרות-אני מדריכה של גיל גדול ומכניסה להדרכה בע"ה ואני רוצה שיהיה להן את הכי טוב ואעשה באמת את השליחות ושהנושא של הפעולות לא יהרסו כביכול את ההדרכה. אשמח ממש לעזרה בנושא זה מראש.
תשובה: לך ראשית, כל הכבוד על התפקיד - כדאי מאד להתיעץ עם המדריכים הקודמים, לקבל מהם רעיונות וכדו. את מוזמנת לעיין בתשובה שלנו כאן: אנחנו מאד מקוים שהיא תעזור לך
שאלה: טבליות MSM של VITACOST: האם יש מניעה לבלוע טבליות גופרית- אם.אס.אם של חברת ויטה קוסט?
תשובה: מהלינק ששלחת לא ניתן לדעת. ומכיון שכתוב שם:  These statements have not been evaluated by the Food and Drug Administration. This product is not intended to diagnose, treat, cure or prevent any disease. אז הוא גם לא נחשב כתרופה. ולכן לא שייך בחומר הזה את ה"קולא" שיש גבי תרופות לא כשרות. אולם ילכן שאין בו חומרים לא כשרים אבל שוב, לא ניתן לדעת מהפרסומת. עיין עוד
שאלה: יומולדת בחג הסילבסטר: יום ההולדת שלי יוצא יום לפני הסילסטר ורציתי לחגוג את יום הולדתי בסילבסטר מכיוון שזה תאריך נוח לי ולכל המוזמנים אך אינה הכוונה שלי חס ו לחגוג את החג! תאריך המסיבה מושך אנשים לבוא יותר זה סוג של מסיבה פתוחה. והשאלה שלי אלייך היא האם מותר לחגוג עדיין ביום זה למרות שאין הכוונה שלי לחגוג את החג הזה?
תשובה: אם תקרא את מה שאתה כותב תראה שאתה לא מתעלם מכך שחוגגים את היום הזה. אתה מייחס ערך ליום הזה בגלל שהם חוגגים אותו, גם אם אתה קורא לכך  מסיבה פתוחה. עיין בקישורים להלן
שאלה: בני עקיבא: אני בשבט הרא"ה בבני עקיבא, ולאחרונה עלתה שאלה: האם זה ר לעשות פוייקע או קומזיץ עם השבט של הבנים? האם זה ר לעשות איתם מוראלים, או לצאת למחנות? בכללי איך אמורים לנהוג איתם? הרי הם גם חלק מהשבט שלנו! בני עקיבא מאוד תורמת לי, ואני ממש קשורה לסניף, ב"ה אני משתדלת, ובמקרה שיהיה פוייקע, או משהו דומה אני מאוד אזהר, וגם במחנות (שיצאתי אליהם) השתדלתי. אך עדיין, האם זה ר?
תשובה: במציאות של היום אם נדרוש או נכפה הפרדה נגיע לתוצאות יותר גרועות. המציאות האידאלית של הפרדה יכולה להתרחש רק כאשר כל הקהילה מקפידה על הפרדה וכל הקהילה יוצרת מסגרות שמחות ומעניינות לבנות ולבנים בנפרד. בקהילה שבה ההפרדה בין גברים ונשים מקובלת וטבעית יש מקום שגם הנוער יפעל בנפרד. רוב סניפי בני עקיבא פועלים בקהילות שלא יוצרות הפרדה בין המבוגרים לכן באופן טבעי גם הפעילות בסניפים היא מעורבת במידה כזאת או אחרת. אני מבין ממך שכך המצב אצלכם. בנסיבות הללו טבעי מאוד להשתתף בפעילות כזאת בתנאי ששומרים על הצניעות. עייני קישור לדברים של הרב שרלו על אפשרות של חברה מעורבת:
שאלה: תחושת חולשה מהערבים: לכבוד הרב איפה ח לימדו איך להתמודד עם תחושת החולשה שמגיעה כשהאוייבים הערבים במקרה זה, מצליחים? אור
תשובה: אסף במזמור עג  בתהילים מעלה את הסוגיה הזו, ואכן מביא לידי ביטוי את עבודת ד  המיוחדת כאשר דרך רשעים צלחה, והם בזים לבורא העולם האמיתי שהוא אלוקי ישראל ודבר לא קורה להם. לאחר גלי הפסוקים העולים ויורדים בסוגיה הזו, הוא חותם- ואני קרבת אלהים לי טוב. דהיינו, כל התחושות הללו מקומן בצד הנגלה החיצוני, בו אכן יש אוייב רשע שנראה שהשעה משחקת לו. אולם בעולם האמת והתוכן, קרבת אלהים לנו טובה. הדביקות בד  היא השמחה האמיתית ולא כל ההצלחות החיצוניות. אולם כל זאת באוייב מצליח. לעומת זאת האוייב הערבי הוא נטול מהות לאומית או דתית משמעותית. גם הצלחות אין לו מול ישראל, ואף עולם החומר לא מאיר לו פנים כבר מאות שנים. זהו אוייב שכל עניינו לגרות בנו את בירור הזהות מי אנו ומה חיינו, מה אנו עושים כאן בארץ ומה מהותה של האומה האלקית ששמה ישראל. כך דרכה של הקליפה מעולם, לפתח את תוכיות הפרי ולגרום לו להתבשל ולצאת אל הפועל כפי יכולותיו השלימות. המיקוד באוייב הקטן הזה הוא טעות מהותית, הלא ישראל הם עיקר הסיפור ולא קליפת ישמעאל.
שאלה: הזהר פרשת פנחס של התנועה הרפורמית: איכשהוא הגיע אליי ספר קטן ובו הזוהר פרשת פנחס אני לא יודע מה לעשות איתו. אני מתכוון אם לשים בבית כנסת למרות שלהבנתי זה מאוד בעייתי (יטעה אנשים כי רשום שם ממולץ לקרוא וזה מבלי ההגבלות של גיל 40 נשוי ועם ילדים.) או לא יודע גם אין לי גישה לגניזה בימים הקרובים עשיתי חטא שהייתי איתו כמה דקות בבית כנסת כי התלבטתי?
תשובה: אינני מבין מה הקשר לתנועה הרפורמית. אם זהו ספרון בהוצאתה יש להשליך לפח. אם מדובר בספר הזהר שלא בהוצאתה, מותר להחזיקו גם אם אין בו אזהרה כתובה שלא לקרוא בו טרם שהאדם ראוי לכך. כמובן אין ללמוד בו לפני שאתה גדוש ש"ס ופוסקים ובעל מידות מתוקנות. לגרוס מותר.
שאלה: קיימות עין הרע: ברצוני לדעת. האם עין הרע זה אמונה תפלה או שזה בא מהדת ויש לה משמעות רצינית. ואם כן, איך זה בא לידי ביטוי? האם זה שמישהו שואל לדוגמא איפה אבא שלי עובד ואני עונה לו, זה יכול לעשות עין הרע על אבא שלי או משהו שקשור לעבודה שלו? אם יש אמת בשאלותיי איך אפשר להימנע מזה?
תשובה: עין הרע היא עין הגורמת רע. דהיינו הדגשת מידע שמוביל לקנאה או לגאווה. אך אם הנאמר הוא מענווה ולצורך, ואת מדקדקת שלא יפגע מכך השומע ולא יקנא, אזי אין בכך חשש. וזה בחינת יוסף, שלאחר שתיקן דרכיו במצרים נעשה בעל עין טובה על הכל, וממילא עין רעה לא שלטה בו ובזרעו.
שאלה: אח שעוזר כלכלית אבל מזכיר את זה: אשמח אם תוכל לענות לי על שאלתי. יש לי אח שגדול ממני שאנו בעצם החברים הטובים ביותר. וב"ה הפרנסה שלו טובה מאוד ויש לו הזכות לעזור למעני רבים ואני בין השאר. אך לצערי לאחי יש גם מידות פחות טובות,שאחת מהן אני סובל ביותר. אחי נוהג בכל פעם שאיני מתנהג טוב למרות רוחו ושאני בעצם לא ממלא את הציפיות שלו בכל מיני עניינים,הוא מתחיל להזכיר את כל "הטובות" ואת כל "הצדקות" שנתן ועזר ו לפעמים רבות בפני רבים מה שבעצם בייש אותנו, וכך בעצם מנצל ומשיג את מבוקשו בכך שידו על העליונה. לאחרונה לי ולאשתי היקרה שתחי נעשה קשה קשה מאוד מהמצב שאנחנו חווים,ואובדים עצות כיצד להתנהג איתו. אשמח גם לדעת מה הדין של אדם המזכיר את "הטובות " והעזרות " שעשה לכאורה לשם שמים אבל בעצם משתמש את זה לכוחו כשנח לו ומשיג על ידי זה את מטרותיו.
תשובה: התנהגות כפי שתארתם, אינה ראויה. אין טובה מן האמת, הן כערך בפני עצמו הן כמיישרת ההדורים כולם לאורך זמן. לכן לכו ושוחחו איתו. החמיאו לו, הודו לו, ולבסוף שתפו אותו בצער שלכם. הדגש צריך להיות בצער שנגרם לכם, ופחות בטענה שמעשיו אינם ראויים. כך דברים יתקבלו אצלו מתוך חירות, ולא יחוש מותקף. בהצלחה
שאלה: תענית יחיד: רציתי לשאול לגבי תענית יחיד קיבלתי על עצמי תענית יחיד במנחה (לא התפללתי במניין) לפני עלות השחר אכלתי ושטפתי היטב את הפה משאריות יש לי עניין שעולה לי חתיכות קטנות מאוד של אוכל ומיצים בגלל בעיה רפואית, השאלה האם התענית "כשרה" במצב כזה? איני בטוח בעצמי באיזה תדירות זה קורה ואם בכלל עולה חתיכות מלבד מיצי קיבה ושאלה נוספת, כתוב שאסור להתענג, האם ישיבה מול מפזר חום נחשבת להתענגות שאסורה? אשמח לתשובה ב משה
תשובה: מיצים  ואוכל  שעולה  אינם פוגעים בתענית. ישיבה מול מפזר חום כדי שלא יהיה לך קר אינה נחשבת תענוג.
שאלה: מיקום חנוכיה: כתוב שנכון לשים את החנוכיה בתוך 10 טפחים (80 ס"מ), ועל פי הסוד טוב להניחה מעט למעלה משבעה טפחים, אבל אם שמים מעל 10 טפחים זה גם ר כל עוד לא עובר עשרים אמה. יחד עם זאת יש מצווה לשים את החנוכיה שיראו אותה הרבים למשל בעדן החלון. האם עדיפה המצווה שהחנוכיה תהיה בתוך ה 10 טפחים, אך לא תיראה ברבים, או שעדיפה המצווה שהחנוכיה תיראה ברבים, אך תהיה מעל 10 טפחים?
תשובה: עדיף שתראה לרבים. אולם אם החלון מעל כ אמה מגובה הרחוב, יש להדר ולהדליק גם בכניסה לבית. גם ספרדים.
שאלה: אוכל לפני תפילה: 10176 קראתי ברמבם בספר האהבה, הלכות תפילה וברכת כהנים, פרק שישי, הלכה ד, שאסור לאדם לאכול (מותר לשתות) בין עלות השחר לתפילת שחרית (הטעם הגאווה, שהוא מעדיף למלא צורכיו קודם קבלת מלכות שמים). השאלה: ביום שבת מתפללים שחרית בבית הכנסת רק בשעה שמונה וחצי, ואני בדר"כ קם מוקדם באמצע שבוע להתפלל בנץ. ולכן ביום שבת אני מת מרעב ויש לי צורך לאכול משהו שעה לפני בית הכנסת, שזה יוצא בזמן שהרמבם אומר שלא לאכול. האם ההלכה הזו קיימת היום, ואם כן, איך ניתן לפתור בעיה זו? תשובה (כיפה הרב ברוך אפרתי): ההלכה קיימת. אם לא תוכל להתרכז בתפילה ללא שתטעם משהו לפניה, מותר. שאלה נוספת: ואם בכל זאת אני רוצה לאכול אבל לא לפנים משורת הדין, האם במידה ואני אקום מוקדם על מנת לאכול לפני עלות השחר (ולא אחזור לישון אלא אמשיך את היום) היא ר גם מבחינת הדין לכל אדם?
תשובה: אכילה לפני עלות השחר בוודאי מותרת. אפשר לחזור ולישון לאחר מכן.
שאלה: גלילת ספר תורה: 10326 בספר האהבה של הרמבם, בהלכות תפילה וברכת כהנים, פרק יב, כתוב: "המפטיר בנביא צריך לקרות בתורה תחילה, אפילו שלושה פסוקין, חוזר וקורא מה שקרא לפניו. ולא יפטיר בנביא עד שיגלל ספר תורה." מה הכוונה "עד שיגלל ספר תורה"?
תשובה: צריך לסגור את ספר התורה ולהעמידו בצד לפני שפותחים בקריאת ההפטרה.
שאלה: מתרגם: 10325 1. מדוע הופסק מנהג המתרגם בקריאה בתורה? (שהרי לא הופסק הצורך בלימוד שנים מקרא ואחד תרגום) 2. איך ניתן להפסיק מנהג שכזה, הרי צריכים גם רוב גדול יותר וגם חוכמה גדולה יותר ממי שתיקן את התרגום כדי לבטל זאת.
תשובה: מתוך דברי הטור (או"ח  קמה) התוספות כתבו על הא דתניא ר  חלפתא בן שאול "לא שנו אלא במקום שאין תורגמן, אבל במקום שיש תורגמן - פוסק", משמע שגם בימי חכמי התלמוד היו מקומות שלא היו מתרגמין, מכאן סעד למנהג שלנו שאין אנו רגילין לתרגם. ואמרינן נמי בירושלמי "ממה דאנן חמי רבנן נפקי לתעניתא וקראו ולא מתרגמין" הדא אמרה שאין התרגום מעכב. ונראה שהם היו רגילין לפרש להמון העם שהיו מדברים ארמית, אבל לדידן מה תועלת בתרגום כיון שאין אנו מבינין אותו.
שאלה: ברכות בבוקר: 10323 לפי מה שהבנתי אם קמים לפני עלות השחר ורוצים ללמוד אפשר לברך ברכת התורה אף לפני עלות השחר. שאלות: 1. האם נדרש לברך שנית את ברכת התורה לאחר עליית השחר, או שהברכה לפני עלות השחר תופסת לכל היום והלילה עד שנת הקבע? 2. בספר הבית היהודי, כרך א, עמוד כה, יש הלכה כח: "הניעור בליל הושענא רבא ובליל שבועות וכדומה, חייב לברך ברכות התורה לאחר שיעלה עמוד השחר וכן המנהג פשוט, ואין צורך לשומען מאדם אחר שישן". a. האם הכוונה שאסור ללמוד תורה לפני עלות השחר כי לא ניתן לברך לפני עלות השחר את ברכת התורה בימים אלו? b. האם נדרש לברך ברכות השחר בימים אלו גם לפני עלות השחר (כאשר אתה קם מוקדם ללמוד) וגם לאחר עלות השחר? c. מה הכוונה במידה "וכדומה", על אילו ימים בדיוק מדובר כל השנה?
תשובה: בדיני הושענא רבה ושבועות מדובר על מי שלא ישן בכלל. אתה שואל על מי שישן בלילה וקם מוקדם לפני עלות השחר. 1. ברכת התורה בהשכמה, גם לפני עלות השחר, תופסת לכל היום. 2. אם חזר שוב לישון, צריך לברך שוב ברכות התורה. 3. תמיד מותר ללמוד תורה. צריך רק להקדים ולברך ברכות התורה. 4. מברכים ברכות השחר כשקמים מלאחר חצות הלילה (מלבד  הנותן לשכוי בינה  - שמברכים רק בבקר או אם שמע תרנגול קורא).  וכדומה  מדובר על מצבים שלא ישנים בכלל כל הלילה.
שאלה: לשים כיפה: 10322 1. בעבודה אני לא שם כיפה בשלב זה, אבל אני מורגל בברכות שונות, כמו אשר ישר, שהכל נהיה בדברו וכו. קראתי הלכה שאסור להזכיר את שם השם בגילוי ראש. מה עלי לעשות? איני רוצה להפסיק לברך כדי שישאר בי הטבע לזכור לברך את הברכות. 2. יש לי כיפה בגודל סטנדרטי כמו שמחלקים בבית מלון בדר"כ. האם כיפה זו נחשבת שמכסה את רוב הראש כדי שיהיה אפשר לברך ק"ש ותפילת כ"ש בברכת המזון?
תשובה: מי שרוצה לכסות את ראשו אבל לא מעוניין להזדהות כלפי חוץ כ- לובש כיפה  - יכול לחבוש כובע. יש חשיבות לכסות את הראש בזמן הברכה. לכן אם כובע לא מתאים לך, תמנע מאכילה ושתיה בציבור ותעשה זאת רק בצנעה. נראה שהכיפה בגודל נכון לכל ברכה ותפילה.
שאלה: פיתה: 10312 האם זה נכון לומר שבשבת אסור לחמם פיתה על טבון, למרות שהיא נחשבת יבשה, כיוון שלמראית עין כך מבשלים גם פיתה בחול? כי ראיתי בספר אורות ההלכה כתוב במלאכת אופה לגבי בישל אחר בישול ביבש כתוב "ודוקא לחמממו במקום שאין דרך לבשל בימי חול. כי אחרת שנראה כמבשל בשבת"
תשובה: אינני יודע הלכות טבון בשבת. אפשר לחמם לחם וכל מוצר מאפה יבש על הפלטה החשמלית בשבת. עיין הרחבה בתשובה של הרב שרלו
שאלה: רגל על רגל מפני הכבוד: 10320 האם כפי שיש איסור לשים רגל על רגל בבית הכנסת, חל איסור דומה בלימוד תורה? אם כן, האם יש הבדל בין לימוד תורה בציבור ללימוד תורה בבית?
תשובה: עיין
שאלה: רמת כשרות של עוף ממשק ארצי: בעניין כשרות עוף ממשק ארצי שמגיע עם תעודת כשרות מהדרין רבנות צפת ובחתימת הר שמואל אליהו
שאלה: בדיקת חמוציות: כבוד הרב. האם צריך לבדוק חמוציות שהם מסוכרות בתפוחים.
תשובה: איני מכיר מוצר כזה. הכל תלוי ב"הכשר". הכשרים טובים ורציניים בודקים לפני שמכניסים לתוך מוצר. עיין עוד ששם כתוב כך: חמוציות להשרות את הפרי בכלי שקוף בתוך מים חמים (פחות מיד סולדת בו כדי לא להרוס את הפרי) להשרות כל פעם כמות לא גדולה של פרי כדי שיהיה אפשר להסתכל בניהם לשפשף את הכלי בין הידיים כדי כל החמוציות יתפרדו אלו מאלו לחכות שלוש דקות לערבב בעדינות להסתכל במים כדי לראות האם יש חרקים הצפים על גבי המים להרים את הכלי ולהביט גם כן בחלק התחתון כדי לראות האם חרקים שקעו למטה בתוך הכלי אם נמצאו חרקים מומלץ מאד לא להשתמש בחמוציות. ויש שחולקים ואומרים שבכלל לא צריך לבדוק חמוציות